CELEX: 52022PC0049
Language: da
Date: 2022-02-15
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Partnerskabsrådet, der er nedsat ved handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side, til vedtagelsen af retningslinjerne for civilsamfundsforummet

EUROPA-
                           KOMMISSIONEN
                                                     Bruxelles, den 15.2.2022
                                                     COM(2022) 49 final
                                                     2022/0034 (NLE)
                                         Forslag til
                                 RÅDETS AFGØRELSE
           om den holdning, der skal indtages på Den Europæiske Unions vegne i
      Partnerskabsrådet, der er nedsat ved handels- og samarbejdsaftalen mellem Den
    Europæiske Union og Det Europæiske Atomenergifællesskab på den ene side og Det
   Forenede Kongerige Storbritannien og Nordirland på den anden side, til vedtagelsen af
                       retningslinjerne for civilsamfundsforummet
DA                                                                                       DA
 ---pagebreak---                                           BEGRUNDELSE
   1.        FORSLAGETS GENSTAND
   Kommissionen foreslår, at Rådet fastlægger den holdning, der skal indtages på Unionens
   vegne i Partnerskabsrådet, der er nedsat ved handels- og samarbejdsaftalen mellem Den
   Europæiske Union og Det Europæiske Atomenergifællesskab på den ene side og Det
   Forenede Kongerige Storbritannien og Nordirland på den anden side ("handels- og
   samarbejdsaftalen")1, i forbindelse med den planlagte vedtagelse af retningslinjerne for
   civilsamfundsforummets afholdelse i henhold til denne aftale.
   2.        BAGGRUND FOR FORSLAGET
   2.1.      Handels- og samarbejdsaftalen
   Handels- og samarbejdsaftalen danner grundlag for brede forbindelser mellem Den
   Europæiske Union og Det Forenede Kongerige. Den trådte i kraft den 1. maj 2021 og har
   fundet midlertidig anvendelse siden den 1. januar 2021.
   Handels- og samarbejdsaftalen fastlægger en institutionel ramme, herunder mekanismer, der
   giver parterne mulighed for at høre civilsamfundet om gennemførelsen af aftalen og
   eventuelle supplerende aftaler, navnlig gennem samspil med de nationale rådgivningsgrupper
   og det civilsamfundsforum, der er nævnt i artikel 13 og 14.
   I handels- og samarbejdsaftalens artikel 14 fastsættes det, at parterne skal lette oprettelsen af
   et civilsamfundsforum med henblik på at føre en dialog om gennemførelsen af denne aftales
   anden del. Partnerskabsrådet vedtager operationelle retningslinjer for afholdelsen af
   forummet.
   Civilsamfundsforummet består af repræsentanter for civilsamfundet i Den Europæiske Union
   og Det Forenede Kongerige og træder sammen mindst en gang om året, medmindre parterne
   aftaler andet.
   2.2.      Den afgørelse, der påtænkes vedtaget af Partnerskabsrådet
   Formålet med Partnerskabsrådets påtænkte retsakt er at fastsætte de vigtigste retningslinjer for
   oprettelsen af civilsamfundsforummet. Disse operationelle retningslinjer bør vedtages af
   Partnerskabsrådet inden det første møde i civilsamfundsforummet.
   3.        DEN HOLDNING, DER SKAL INDTAGES PÅ UNIONENS VEGNE
   Formålet med forslaget til Rådets afgørelse er at fastlægge den holdning, der skal indtages på
   Den Europæiske Unions vegne i Partnerskabsrådet, som er nedsat ved handels- og
   samarbejdsaftalen, til vedtagelsen af retningslinjerne for civilsamfundsforummet.
   Det foreslås at oprette et civilsamfundsforum bestående af repræsentanter for civilsamfundet i
   EU og Det Forenede Kongerige, som vil samle et begrænset antal fysiske deltagere på hver
   side samt sikre bredere deltagelse ad elektronisk vej. Forummet oprettes hvert år tæt på mødet
   i Handelspartnerskabsudvalget og giver mulighed for fysisk og digital deltagelse. Ansvaret for
   oprettelsen roterer hvert år og påhviler den part, der tilrettelægger mødet. Dagsordenen
   fastlægges efter aftale mellem parterne og omfatter spørgsmål vedrørende gennemførelsen af
   handels- og samarbejdsaftalens anden del (handel, luftfart, vejtransport, koordinering af de
   sociale sikringsordninger og visa til kortvarige ophold, fiskeri og andre bestemmelser).
   1
           EUT L 149 af 30.4.2021, s. 10.
DA                                                 1                                                 DA
 ---pagebreak---    Parterne bestræber sig på at rådføre sig med deres respektive interne rådgivningsgrupper, jf.
   handels- og samarbejdsaftalens artikel 13, om mulige dagsordenspunkter, inden de når til
   enighed om en dagsorden.
   4.        RETSGRUNDLAG
   4.1.      Proceduremæssigt retsgrundlag
   4.1.1.    Principper
   I henhold til artikel 218, stk. 9, i traktaten om Den Europæiske Unions funktionsmåde (TEUF)
   vedtager Rådet afgørelser om "fastlæggelse af, hvilke holdninger der skal indtages på
   Unionens vegne i et organ nedsat ved en aftale, når dette organ skal vedtage retsakter, der
   har retsvirkninger, bortset fra retsakter, der supplerer eller ændrer den institutionelle ramme
   for aftalen".
   Begrebet "retsakter, der har retsvirkninger" omfatter retsakter, der har retsvirkninger i medfør
   af de folkeretlige regler, der gælder for det pågældende organ. Det omfatter også
   instrumenter, der ikke har bindende virkning i henhold til folkeretten, men som "vil kunne få
   afgørende indflydelse på indholdet af de regler, der vedtages af EU-lovgiver"2.
   4.1.2.    Princippernes anvendelse på det foreliggende tilfælde
   Partnerskabsrådet er et organ, der er nedsat ved en aftale, nemlig handels- og
   samarbejdsaftalen.
   Den retsakt, som Partnerskabsrådet skal vedtage, er en retsakt, der har retsvirkninger. Den
   påtænkte retsakt vil være bindende i henhold til folkeretten, jf. handels- og samarbejdsaftalens
   artikel 14.
   Den påtænkte retsakt supplerer eller ændrer ikke den institutionelle ramme for handels- og
   samarbejdsaftalen.
   Det proceduremæssige retsgrundlag for den foreslåede afgørelse er derfor artikel 218, stk. 9, i
   traktaten om Den Europæiske Unions funktionsmåde (TEUF).
   4.2.      Materielt retsgrundlag
   4.2.1.    Principper
   Det materielle retsgrundlag for en afgørelse i henhold til artikel 218, stk. 9, i TEUF afhænger
   hovedsagelig af formålet med og indholdet af den påtænkte retsakt, hvortil der skal indtages
   en holdning på Unionens vegne. Hvis den påtænkte retsakt har et dobbelt formål eller består
   af to elementer, og det ene af disse formål eller elementer kan bestemmes som det primære,
   mens det andet kun er sekundært, skal den afgørelse, der vedtages i henhold til artikel 218,
   stk. 9, i TEUF, have et enkelt materielt retsgrundlag, nemlig det, der kræves af det primære
   eller fremherskende formål eller element.
   4.2.2.    Princippernes anvendelse på det foreliggende tilfælde
   Formålet med og indholdet af den påtænkte retsakt vedrører den fælles handelspolitik, fiskeri
   og transport. Det materielle retsgrundlag for den foreslåede afgørelse er derfor artikel 207,
   artikel 91, artikel 100 og artikel 43 i TEUF.
   2
            Domstolens dom af 7. oktober 2014, Tyskland mod Rådet, C-399/12, ECLI:EU:C:2014:2258, præmis
            61-64.
DA                                                    2                                                  DA
 ---pagebreak---    4.3.     Konklusion
   Retsgrundlaget for den foreslåede afgørelse bør være artikel 207, artikel 91, artikel 100 og
   artikel 43 i TEUF sammenholdt med artikel 218, stk. 9, i TEUF.
DA                                              3                                               DA
 ---pagebreak---                                                             2022/0034 (NLE)
                                                Forslag til
                                         RÅDETS AFGØRELSE
              om den holdning, der skal indtages på Den Europæiske Unions vegne i
        Partnerskabsrådet, der er nedsat ved handels- og samarbejdsaftalen mellem Den
       Europæiske Union og Det Europæiske Atomenergifællesskab på den ene side og Det
     Forenede Kongerige Storbritannien og Nordirland på den anden side, til vedtagelsen af
                             retningslinjerne for civilsamfundsforummet
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 43,
   artikel 91, artikel 100 og artikel 207 i TEUF sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:
   (1)     Handels- og samarbejdsaftalen mellem Den Europæiske Union og Det Europæiske
           Atomenergifællesskab på den ene side og Det Forenede Kongerige Storbritannien og
           Nordirland på den anden side ("handels- og samarbejdsaftalen") blev indgået af
           Unionen ved Rådets afgørelse (EU) 2021/6893 af 29. april 2021 og trådte i kraft den 1.
           maj 2021 og har fundet midlertidig anvendelse siden den 1. januar 2021.
   (2)     I henhold til handels- og samarbejdsaftalens artikel 14 skal Partnerskabsrådet vedtage
           retningslinjerne for afholdelsen af civilsamfundsforummet, som træder sammen
           mindst en gang om året, medmindre parterne aftaler andet.
   (3)     Partnerskabsrådet       skal     vedtage     retningslinjerne   for    afholdelsen    af
           civilsamfundsforummet.
   (4)     Den holdning, der skal indtages på Unionens vegne i Partnerskabsrådet, bør derfor
           fastlægges.
   (5)     For at muliggøre rettidig vedtagelse af retningslinjerne for civilsamfundsforummet bør
           denne afgørelse træde i kraft på dagen for vedtagelsen —
   VEDTAGET DENNE AFGØRELSE:
                                                 Artikel 1
   Den holdning, der skal indtages på Unionens vegne i Partnerskabsrådet, der er nedsat ved
   handels- og samarbejdsaftalen, til en afgørelse, som skal træffes i overensstemmelse med
   aftalens artikel 14, baseres på civilsamfundsforummets udkast til retningslinjer, der er knyttet
   til nærværende afgørelse.
   3
           EUT L 149 af 30.4.2021, s. 2.
DA                                                   4                                              DA
 ---pagebreak---                                              Artikel 2
   Denne afgørelse er rettet til Kommissionen.
   Udfærdiget i Bruxelles, den […].
                                               På Rådets vegne
                                               Formand
DA                                               5             DA
 ---documentbreak---                            EUROPA-
                           KOMMISSIONEN
                                                    Bruxelles, den 15.2.2022
                                                    COM(2022) 49 final
                                                    ANNEX
                                          BILAG
                                             til
                                Forslag til Rådets afgørelse
           om den holdning, der skal indtages på Den Europæiske Unions vegne i
      Partnerskabsrådet, der er nedsat ved handels- og samarbejdsaftalen mellem Den
    Europæiske Union og Det Europæiske Atomenergifællesskab på den ene side og Det
   Forenede Kongerige Storbritannien og Nordirland på den anden side, til vedtagelsen af
                       retningslinjerne for civilsamfundsforummet
DA                                                                                       DA
 ---pagebreak---                                                    TILLÆG
                    RETNINGSLINJER FOR CIVILSAMFUNDSFORUMMET
                               i henhold til handels- og samarbejdsaftalen
   I artikel 14, stk. 1, og artikel 14, stk. 2, i handels- og samarbejdsaftalen mellem Den
   Europæiske Union og Det Europæiske Atomenergifællesskab på den ene side og Det
   Forenede Kongerige Storbritannien og Nordirland på den anden side ("handels- og
   samarbejdsaftalen") fastsættes det, at parterne skal lette oprettelsen af et civilsamfundsforum
   bestående af repræsentanter for civilsamfundet i Den Europæiske Union og Det Forenede
   Kongerige Storbritannien og Nordirland (Det Forenede Kongerige), som skal træde sammen
   mindst en gang om året, medmindre parterne aftaler andet. I handels- og samarbejdsaftalen
   fastsættes det endvidere, at Partnerskabsrådet skal vedtage operationelle retningslinjer for
   afholdelsen af forummet.
   1.        DELTAGERE
   I henhold til handels- og samarbejdsaftalens artikel 14, stk. 31, vil civilsamfundsforummet
   samle repræsentanter for civilsamfundet i Den Europæiske Union og Det Forenede
   Kongerige, dvs. repræsentanter for erhvervs- og arbejdsgiverorganisationer (men ikke
   individuelle private virksomheder), fagforeninger, den akademiske verden og ikkestatslige
   organisationer fra forskellige grene af samfundet, som er relevante for de områder, der er
   omfattet af handels- og samarbejdsaftalens anden del. Parterne anvender deres respektive
   regler og praksis vedrørende registrering af repræsentanter for civilsamfundet for at fremme
   en afbalanceret repræsentation af civilsamfundsorganisationer.
   Af praktiske grunde begrænses antallet af fysiske deltagere i civilsamfundsforummet til 60
   repræsentanter for civilsamfundet på hver side, medmindre parterne aftaler andet. Disse
   repræsentanter vil kunne deltage i civilsamfundsforummets møder personligt eller ad
   elektronisk vej. Parterne kan aftale at afholde mødet virtuelt i overensstemmelse med handels-
   og samarbejdsaftalens artikel 14, stk. 2. Civilsamfundsforummet vil være åbent for andre
   medlemmer af civilsamfundsorganisationer, der registrerer sig på forhånd som observatører.
   2.        ANVENDELSESOMRÅDE
   Drøftelserne i civilsamfundsforummet vil omfatte de områder, der er omhandlet i handels- og
   samarbejdsaftalens anden del: handel, luftfart, vejtransport, koordinering af de sociale
   sikringsordninger og visa til kortvarige ophold, fiskeri og andre bestemmelser.
   3.        TIDSPLAN, OPRETTELSE OG DAGSORDENER
   I handels- og samarbejdsaftalen fastsættes det, at civilsamfundsforummet træder sammen
   mindst en gang om året, medmindre parterne aftaler andet. Møderne i civilsamfundsforummet
   afholdes tæt på Handelspartnerskabsudvalgets møder, medmindre parterne aftaler andet.
   Formændene for Handelspartnerskabsudvalget og handelsspecialudvalgene samt formændene
   for specialudvalgene vedrørende energi, lufttransport, luftfartssikkerhed, vejtransport,
   1
           Civilsamfundsforummet er åbent for deltagelse af uafhængige civilsamfundsorganisationer, der er
           etableret på parternes områder, herunder medlemmer af de nationale rådgivningsgrupper, som er
           omhandlet i handels- og samarbejdsaftalens artikel 13. Hver part fremmer en afbalanceret
           repræsentation, herunder ikkestatslige organisationer, erhvervs- og arbejdsgiverorganisationer og
           fagforeninger, der er aktive inden for økonomi, bæredygtig udvikling, sociale anliggender,
           menneskerettigheder, miljø og andre anliggender.
DA                                                      1                                                    DA
 ---pagebreak---    koordinering af de sociale sikringsordninger samt fiskeri vil kunne deltage i forummet, når
   spørgsmål inden for deres ansvarsområde drøftes i forummet.
   Civilsamfundsforummet oprettes af den part, der er vært for mødet i
   Handelspartnerskabsudvalget, hvilket betyder, at forummet skiftevis finder sted i Den
   Europæiske Union og Det Forenede Kongerige, medmindre parterne aftaler andet. Den part,
   der er vært for forummet, vil sørge for mødested og facilitering af mødet (f.eks. oprettelse af
   links til registrering og virtuel deltagelse).
   Parterne bestræber sig på at rådføre sig med deres respektive interne rådgivningsgrupper om
   mulige dagsordenspunkter, inden de når til enighed med den anden part om et forslag til
   dagsorden. Parterne bestræber sig på at offentliggøre forslagene til dagsorden 15 dage inden
   datoen for mødet i civilsamfundsforummet.
   Værtsparten udarbejder i samråd med den anden part et udkast til civilsamfundsforummets
   resultater og konklusioner senest 30 dage efter mødet. Resultaterne og konklusionerne fra
   hvert af møderne vil blive delt med Partnerskabsrådet, Handelspartnerskabsudvalget og
   specialudvalgene for energi, lufttransport, luftfartssikkerhed, vejtransport, koordinering af de
   sociale sikringsordninger samt fiskeri og vil blive gjort offentligt tilgængelige.
   Partnerskabsrådet kan ændre disse retningslinjer, bl.a. for at behandle spørgsmål, der opstår
   under deres gennemførelse.
DA                                                 2                                                DA